প্রায় দুই বছরেও এই ২০ দফা আদায় হয়নি। উল্টো চা শ্রমিকরা আরো নিপিড়িত হচ্ছে। তাই বাধ্য হয়ে মঙ্গলবার থেকে একযোগে চা শ্রমিকরা কর্ম বিরতি পালন শুরু হয়। বাংলাদেশ চা শ্রমিক ইউনিয়নের নির্বাচিত সাধারন সম্পাদক রাম ভজন কৈরী জানান, বাধ্য হয়ে মঙ্গলবার দল মত নির্বিশেষে সকল চা বাগানের সাধারণ চা শ্রমিক একজোট হয়ে এ কর্ম বিরতির পালন করছে। চা শ্রমিক ইউনিয়নের নির্বাচিত সকল প্রতিনিধিরা এ আন্দোলন কর্মসূচীর প্রতি সমর্থন জানায়। রাম ভজন কৈরী আরও বলেন, কমলগঞ্জে মনু-ধলই ভ্যালি (অঞ্চলের) ২২টি চা বাগানে কর্ম বিরতি পালননহ বিক্ষোভ মিছিল হয়। সিলেট ভ্যালির ২৫টি চা বাগানের মাঝে ২১ টি চা বাগানে এ কর্ম বিরতি পালন হয়। জুড়ি ভ্যালিতে ৩৪ টি চা বাগানের মাঝে ৩০টি চা বাগানে কর্ম বিরতি পালন হয়। শ্রীমঙ্গলের বালিশিরা ভ্যালির ৫৮টি চা বাগানের মাঝে ৪৮টি চা বাগানে ও সাতগাঁও এলাকায় ৬টি চা বাগানের মাঝে ৪টি চা বাগানে কর্ম বিরতি পালন হয়। তার আগে কর্মবিরতির সমর্থনে গত সোমবার সন্ধ্যার পর সবগুলো চা বাগানে মশাল মিছিল হয়। চা শ্রমিক ইউনিয়ন সূত্রে দাবী করা হয় দেশের ৮০ শতাংশ চা বাগানে শান্তিপূর্ণভাবে চা শ্রমিকরা কর্ম বিরতি পালন করে। এ কর্মসূচী বুধবারও পালন করবে চা শ্রমিকরা।